24PES-353

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

Foruzaingoko Informazio Dibisioak egindako Nafarroako delinkuentziaren ebaluazio estrategikoaren txostenetan, 2020. eta 2021. urteei buruzkoetan, "2.2. Delitu estrategikoak polizia-kidegoka” izeneko atal bat dago, zeinetan polizia-kidegoen araberako banaketaren informazioa jasotzen baita (Foruzaingoa, Guardia Zibila, Polizia Kidego Nazionala eta Iruñeko Udaltzaingoa).

2022. eta 2023. urteei buruzko txostenetan, desagertu egin da atal hori, eta ez dago informaziorik Nafarroan ezagutu diren eta polizia-kidego desberdinek Polizia Informazioko Sisteman (PIS) erregistratu dituzten delitu-egitateen polizia-kidegoen araberako banaketari buruz.

Honako galdera hauek egiten ditugu:

1. Zergatik kendu du Informazio Dibisioak delitu-egitateek haien berri izan zuen polizia-kidegoaren arabera izan zuten banaketari buruzko informazioa jasotzen zuen atala Nafarroako delinkuentziaren ebaluazio estrategikoari buruz 2021az geroztik eman diren txostenetan?

2. Barneko Departamentuari ez al zaio garrantzitsu iruditzen informazio hori argitaratzea, non azaltzen baita Nafarroan jarduten duen polizia-kidego bakoitzak PISen erregistratutako delitu-egitateen zer ehuneko erregistratu duen?

3. Nolanahi ere, Foruzaingoaren Informazio Dibisioaren esku dagoen informazioaren arabera, zer banaketa izan dute 2022ko ekitaldian ezagututako delitu-egitateek Nafarroan jarduten duten polizia-kidegoka?

4. Eta zein izan da 2023ko banaketa?

5. Foruzaingoaren Informazio Dibisioak ba al du asmorik 2024ko ekitaldiko Nafarroako delinkuentziaren ebaluazio estrategikoaren txostenean polizia-kidegoen araberako banaketari buruzko informazioa sartzeko berriz?

Iruñean, 2024ko abuztuaren 21ean.

Foru parlamentaria: Adolfo Araiz Flamarique